**Αθήνα:** 29.06.2022

**Αρ. Πρωτ.:** 950

**ΔΕΛΤΙΟ ΤΥΠΟΥ**

**Ε.Σ.Α.μεΑ.: Με ποιο τρόπο πρέπει να πούμε ότι κινδυνεύουν ανθρώπινες ζωές κ. Πλεύρη λόγω της έλλειψης γ΄σφαιρίνης;**

Ένα μήνα μετά τις ανακοινώσεις υπουργείου Υγείας και ΙΦΕΤ ότι το πρόβλημα της έλλειψης γ΄σφαιρίνης λύθηκε και δόθηκαν οι εντολές για την προμήθειά της, απεγνωσμένοι πολίτες με χρόνιες παθήσεις την αναζητούν και δεν τη βρίσκουν!

Στις αρχές Μαΐου τόσο η Ε.Σ.Α.μεΑ. όσο και η Ομοσπονδία Νεφροπαθών αλλά και άλλες οργανώσεις διαμαρτυρήθηκαν έντονα για την έλλειψη γ΄σφαιρίνης και ηπαρίνης που έθετε σε κίνδυνο εκατοντάδες άτομα που χρειάζονται αυτές τις φαρμακευτικές ουσίες και δέχθηκαν διαβεβαιώσεις ότι το ζήτημα λύθηκε. Ένα μήνα μετά το πρόβλημα συνεχίζει να υπάρχει τόσο για τους ασφαλισμένους του ΕΟΠΥΥ που απευθύνονται στα φαρμακεία του Οργανισμού όσο και για αυτούς που απευθύνονται στα δημόσια νοσοκομεία!

* Με ποιο τρόπο πρέπει να μιλήσουμε για να γίνει κατανοητό ότι κινδυνεύουν ανθρώπινες ζωές κάθε λεπτό που περνάει;
* Σε ποια γλώσσα πρέπει να μιλήσουμε για την εξαθλίωση που βιώνουν αυτοί οι άνθρωποι;
* Πρέπει να υπάρξει θάνατος, σε ευρωπαϊκή χώρα, το 2022, από έλλειψη φαρμάκου λόγω γραφειοκρατίας, για να πάρει μπρος αυτό το απαράδεκτο σύστημα υγειονομικής περίθαλψης;

**Για περισσότερες πληροφορίες επικοινωνήστε με τον Πρόεδρο της Ε.Σ.Α.μεΑ. κ. Ι. Βαρδακαστάνη στο κινητό τηλέφωνο 6937157193.**

Τώρα μπορείτε να ενημερωθείτε για όλες τις εξελίξεις στο χώρο της Αναπηρίας στην ιστοσελίδα της Ε.Σ.Α.μεΑ.: [www.esaea.gr](http://www.esaea.gr/) ή [www.esamea.gr](http://www.esamea.gr/).

|  |  |
| --- | --- |
| Λογότυπο προσβάσιμου εγγράφου MS Word (*.docx) | **Προσβάσιμο αρχείο Microsoft Word (\*.docx)**Το παρόν αρχείο ελέγχθηκε με το εργαλείο ***Microsoft Accessibility Checker*** και δε βρέθηκαν θέματα προσβασιμότητας. Τα άτομα με αναπηρία δε θα αντιμετωπίζουν δυσκολίες στην ανάγνωσή του. |